
Opettajan näkökulma: 

Yhteisöllisyys seniorityössä, mitä se parhaimmillaan tarkoittaa? Tämän julkaisun tavoitteena on kertoa kolme eri näkökulmaa ikääntyneiden 
yhteisöllisyyteen. Opettajan näkökulma, opiskelijan näkökulma sekä omaisen näkökulma. 

Näin seniori-ja vanhustyön opettajana JAMK:ssa me pohdiskelemme opiskelijoiden kanssa miten Suomi selviää 2030, kun joka kolmas suomalainen on 
yli 65-vuotia, miten turvaamme heidän palvelut ja heidän selviämisen täällä Suomessa. Monesti törmäämme yhteisöllisyyteen, miten se voisi auttaa ja 
Keski-Suomessa on tähän myös panostettu JASO-talojen konseptilla. 

Sosionomi AMK-opiskelija Maarit Heikkilän ensimmäinen harjoittelu osui juuri JASO-asuntoihin ja se oli hänen ensi kontaktinsa ikääntyneiden 
asumismuotoon. Puhutaan siis asumisoikeus-asunnoista plus 55 vuotta täyttäneille. Taloihin on rakennettu yhteisöllisiä tiloja, jotka ovat kaikkien 
käytössä. Samoin talojen sijainti on sellainen, että ikääntyvien tarkoitetut palvelut löytyvät läheltä mm. nyt Jyväskylän Vaajakoskelle rakennettu kohde 
sijaitsee samassa korttelissa missä on Vaajakosken uusi terveysasema. 

Harjoittelupaikkana Maarit Heikkilän mukaan JASO oli uusia ajatuksia herättävä. Eli näin voi ikääntyneet asua ja samalla saada yhteisöstä turvaa. 
Taloissa toimii toiminnanohjaaja joka järjestää asukkaille sosiaalista toimintaa mm. teatteriretkiä, taidenäyttelyttä, porinapiirejä jne. Puhutaan siis ihan 
tavallisesta elämästä omassa kodissa. 

Opiskelijan näkökulma: 

Aloittaessani työharjoitteluni alkuvuodesta 2018 Varttuneiden asumisoikeusyhdistys Jasolla Kuokkalan ja Huhtasuon ILONA- senioritaloissa aikaisempi 
kosketuspintani ikääntyneiden parissa työskentelyyn oli hyvin vähäinen, sitä ei ollut. Varsin pian harjoitteluni alkamisen jälkeen tunsin, että olen 
osallisena jossain hyvin tärkeässä. Jaso-talojen pääperiaate kaikessa asukastoiminnassa on, että kaikki toiminta lähtee asukkaista itsestään. Kyseessä on 
yhteisöllisen senioriasumisen malli, jossa asukkaiden aktiivisuus, tyytyväisyys ja arkielämän sujuminen heijastelevat asukkaista. Harjoitteluni aikana moni 
asukas mainitsi, että yksin ei ehkä tulisi lähdettyä mutta yhdessä kyllä mennään ja tehdään. Asukkaiden osallistumisaktiivisuus yhteisiin toimintoihin ja 
päivittäinen sosiaalisten kontaktien määrä herättivät positiivisessa mielessä huomioni. Tarjoukseni keittää asukkaille päiväkahvia sivuutettiinkin jo heti 
alkuunsa. Jason ajatus on, että jokainen tekee mahdollisuuksien mukaan itse, luonnollisesti toimintakykynsä sallimissa rajoissa. 

Kysyessäni asukkailta Jasolla viihtymisestä lähes kaikkien puheissa nousivat esiin paitsi turvallisuus myös seura. Yksin ei tarvitse olla jos ei itse sitä 
halua. Asukkaiden jokapäiväiset päiväkahvit tuovat jo itsessään, ilman sen suurempaa "ohjelmaa” ihmisiä päivittäin yhteen. Yhteisön kannatteleva voima 
ja asukkaiden toisilleen antama keskinäinen apu esimerkiksi kaupassa käynnin suhteen tulivat minulle harjoitteluni aikana muutenkin tutuksi. Jasolla 
asukkaiden yhteisöllisyys toimii kuin turvaverkko - vastuu ja toisinaan huoli toisista ihmisistä 

nousee erityisesti tilanteissa, joissa joku asukas ei lähdekään tavalliseen tapaan lenkille, tai osallistu yhteiseen toimintaan. Vaikka suurin osa talojen 
asukkaista oli hyväkuntoisia ikääntyneitä, osalla kävi kotihoito useita kertoja vuorokaudessa, osalla henkilökohtainen avustaja. Yhteiskunnan kannalta 
Jasolla asumisen myönteiset vaikutukset näyttäisivät moninaisilta. Yksinäisyyden väheneminen, pidentynyt toimintakyky ja kotona asuminen 
mahdollisimman pitkään vähentävät julkisten palveluiden tarvetta tai jopa osittain poistavat niitä. 

Jasolle muuttaessaan jokaisella asukkaalla on takanaan paitsi eletty elämä ja tämä hetki, myös oletettu tulevaisuus. Jokaisella on mahdollisuus paitsi 
omaan tilaan ja yksityisyyteen myös yhdessä tekemiseen ja osallisuuteen. Osallistumisasteensa saa jokainen päättää itse. Vaikka tarkastelunäkökulmani oli 
opiskelijan, yhteisöllinen senioriasuminen näytti omaan silmääni sellaiselta vaihtoehdolta, johon olisi itse kin ihana päästä asumaan ikääntyneenä. 
Harjoitteluni myötä myös oma arvostukseni ikääntyneisiin, eläviin tietopankkeihin kasvoi entisestään. 

Omaisen näkökulma: 

Tässä samassa tulee myös omaisen näkökulma, seuraan läheltä omien vanhempieni muuttoa JASO-taloon ja miten hienolla tavalla yhteisöllisyyttä on 
rakennettu jo ennen kuin koko talo on valmis. Uusilla asukkailla on useita tapaamisia ennen varsinaista muuttoa yhteisöllisessä hengessä. On ollut mm. 
pikkujoulut, harjannostajaiset sekä yhteiset tapaamiset rakennuttajan ja asukkaiden kanssa. Kaikissa JASO-asunnossa on tv:ssä JASO-kanava mistä näkee 
päivän ohjelman ja kuka tahansa voi siihen osallistua oman kiinnostuksen mukaan. JASO-talossa voi asua siihen asti kun kotihoidon palvelut riittävät, 
esim. silloin tulee asumiseen muutos mieleen kun muistisairaus etenee ja tulee karkailuja tai sitten asiakas tarvitsee sairaalatasoista hoitoa, mitä ei voida 
kotona toteuttaa. Mutta kaikki kotihoitoon liittyvät palvelut, omaisten antama apu sekä yksityinen apu mitä asiakas kotiinsa tarvitsee voidaan toteuttaa 
JASO-taloissa. 

Omaisen näkökulmasta voin sanoa, että on ollut ilo seurata 70 vuotiaiden vanhempieni muuttamista JASO-taloon. Alkuvaikeuksien jälkeen olemme 
samalla kartalla mm. isäni loppujen lopuksi hyväksyi ratkaisun, siten että oli todella tyytyväinen että taloon tuli autohalli, pääsee siis suoraan hissillä 


* Corresponding author e-mail address : vesa.vainiomaki@jamk.fi 

Peer review under responsibility of JAMK Journal of Health and Social Studies. 

©2018 JAMK Journal of Health and Social Studies. Hosting by JAMK verkkolehdet. Ali rights reserved. 

URN: http://um.fl/um:nbn:fi:jamk-issn-2490-029X-6 

Citation: Vainiomäki, V., Heikkilä, M. (2018) Yhteisöllisyys kantaa seniorityössä, JAMK Journal of Health and Social Studies, el84. 










JAMK Journal of Health and Social Studies 2018 


autolta oman asunnon kerrokseen. Toinen mitä olen perusteluna käyttänyt vanhemmilleni, että samaiseen kortteliin rakentuu Jyväskylän uusin 
terveysasema, Vaajakosken terveysasema laboratoriopalveluineen, niin että labraan voi lähteä vaikka suoraan sängystä, koska matka on todella lyhyt ja ei 
tarvitse pitkiä aikoja pidättää mm. jos on virtsakokeeseen menossa. Samoin Vaajakosken JASO-korttelissa on kaikki palvelut todella lähellä mm. 
Vaajakosken uimahalli, useita partureita, apteekki, päivittäisruokakauppoja, ihan kävelyetäisyydellä, joten jos joskus ei ole enää autoa niin päijää myös 
ilman sitä. Vaajakosken JASO-talolta on myös suora paikallisbussi yhteys Keskussairaalaan sekä uuteen Sairaalaan, mikä on jatkoa ajatellen erinomainen 
asia, ei tarvitse mm. kalliita taksi kyytejä käyttää. 

Voin todella todeta omaisen ja opettajan näkökulmasta, sekä opiskelijan näkökulmasta, että yhteisöllisyys kantaa seniori-iässä. JASO-talot on myös 
sosionomi-opiskelijalle erinomainen työssä oppimisen paikka. Siellä, jos missä tehdään asiakaslähtöistä sekä monialaista yhteistyötä. 



